|  |  |
| --- | --- |
| Numri i lëndës: | 2018:071106 |
| Datë: | 26.04.2019 |
| Numri i dokumentit:  | 00292579 |

**P.nr.1024/18**

**NË EMËR TË POPULLIT**

**GJYKATA THEMELORE NË PEJË**-Departamenti i përgjithshëm, me gjyqtarin e vetëm gjykues Murat Hulaj, me pjesëmarrjen e sekretares juridike Ylberza Gllogjani, në çështjen penale ndaj të akuzuarit M.M nga P. për shkak të veprës penale **“posedim i paautorizuar i narkotikëve substancave psikotrope ose analoge”**, parashikuar nga neni 275 par. 1 të KPRK-së, duke vendosur sipas aktakuzës së Prokurorisë Themelore në Pejë, Departamenti për krime të përgjithshme, PP/II nr.2525/2018 të datës 17.12.2018, pas mbajtjes së seancës dëgjimore mbi pranimin e fajësisë me datë 08.04.2019, në prezencë të Prokurores së shtetit Ardiana Veseli, të akuzuarit, M. M. te cilën e përfaqëson sipas detyrës zyrtare F. H. avokate në P. me datë 08.04.2019 mori dhe shpalli dhe me dt.23.04.2019 përpiloj këtë:

**A K T GJ Y K I M**

**I pandehuri:**

**M. M.**  i lindur më dt. ne P. ndërsa tani me banim në Rr “A. Q. ”nr... K-P. i biri i Sh. (M.)M. dhe nënës Sh. e gjinisë H. ka te kryer shkollën e mesme teknike,i pamartuar, punon në autolarje se bashku me vëllain, i gjendjes se mesme ekonomike, i identifikuar me parë në bazë të numrit per. tani nuk posedon letërnjoftim sepse pas humbjes se letërnjoftimit para 5-6 vite, tjetër nuk kam nxjerrë, nuk ka numër te telefonit, por për kontakt ka numrin e telefonit të babait të tij ...,Shqiptar, shtetas i R. Kosovës, gjendet në liri.

**ËSHTË FAJTOR**

**Për shkak se:**

Më datë 09.11.2018, rreth orës 15:15, në rr. “A. Q ,K-P. pa autorizim posedon substanca narkotike të llojit marihuan , në atë mënyrë pasi qe ditën kritike gjersa i pandehuri ishte në vendin e lartcekur, me ti vërejtur policin, i njëjti menjëherë hedh diçka në shportë, ku policia me të vërejtur veprimin e të pandehurit, fillimisht kontaktojnë me të dhe me pas policia kontrollojnë shportën dhe në të njëjtën kan gjetur një qese plasmasi me një sasi të substancës narkotike-marhiuan në peshë prej 12.5 gram, ku me pas policia e konfiskojnë substancën e lartcekur,

-Me çka ka kryer vepër penale **“posedim i paautorizuar i narkotikëve substancave psikotrope ose analoge”**, parashikuar nga neni 275 par. 1 të KPRK-së,

Andaj gjykata duke u bazuar në nenin 7,41,42,43,46,73, të KPRK-së, në nenin 275 par.1 të KPRK-së, si dhe nenit 365 të KPPK-së, të akuzuarit M. M. i shqipton:

**DËNIM ME BURGË ME KUSHTË DHE DËNIM ME GJOBË**

-Dënim me burg në kohëzgjatje prej 1(një) viti, e i cili dënim nuk ka për tu ekzekutuar nëse i pandehuri në afat prej (2) viteve nuk kryen ndonjë vepër tjetër penale dhe

**-**Dënim me gjobë në lartësi prej 400€(katërqind euro), e të cilin dënim është i obliguar që ta paguaj në afat prej 15 ditësh pasi që aktgjykimi të merr formën e prerë e nënë kërcnim të përmbarimit të dhunshëm.

-I akuzuari obligohet që në emër të shpenzimeve të procedurës penale Gjykatës ti paguaj shumën prej 30€, në emër të paushallit gjyqësor shumën prej 20€ dhe shumën prej 30€ në emër të kompensimit për viktimat e krimit, në afat prej 15 ditësh pasi që aktgjykimi të merr formën e prerë.

**-Dënim plotësues**, konfiskohet substancës narkotike e llojit marhiuan në kuptim te nenit 69 par.1 të KPRK-ës, në peshë prej 12.5 gram, e pas plotfuqishmërisë se këtij aktgjykimi ka për tu asgjësua.

**A r s y e t i m**

Prokuroria Themelore në Pejë-Departamenti për krime të përgjithshme ka ngrit aktakuzë PP/II nr.2525/2018 të datës 17.12.2018, ndaj të akuzuarit M. M. nga P. për shkak të veprës penale posedim i paautorizuar i narkotikëve substancave psikotrope ose analoge neni 275 par. 1 të KPRK-së.

Me aktin PP/II.nr.2525/2018 të datës 17.12.2018 Prokurori i shtetit – Sanije Gashi Seferi e ka njoftua gjykatën se me datë 17.12.2018, me të akuzuarin dhe mbrojtësin e saj kanë lidhë marrëveshje për pranimin e fajësisë. I akuzuari e ka pranua fajësinë për vepër penale posedim i paautorizuar i narkotikëve substancave psikotrope ose analoge neni 275 par. 1 të KPRK-së, dhe ati ti shqiptohet dënim brenda këtyre kufijve, dënim me gjobë prej 400-450 euro, dhe dënim me burg në kohëzgjatje prej 1 viti i cili dënim nuk do te ekzekutohet nëse në periudhë prej dy viteve nuk kryen vepër tjetër penale, dhe i ka propozua Gjykatës që ta pranoj marrëveshjen si të tillë.

Gjykata sipas propozimit, e ka caktua seancën për shqyrtimin e marrëveshjes mbi pranimin e fajësisë. Prokurorja e shtetit, në seancën e mbajtur me datë 08.04.2019 ka deklaruar se kanë negociuar dhe kanë arritur marrëveshje për pranimin e fajësisë, andaj i propozon Gjykatës që ta pranon marrëveshjen mbi pranimin e fajësisë, ashtu siç është pranuar nga palët e të cilën e kanë prezantuar.

I akuzuari ka deklaruar se mbetem pranë marrëveshjes mbi pranimin e fajësisë, nuk ka diçka për të shtuar.

Gjykata pas shqyrtimit të shkresave të lëndës, gjenë se Prokurori i Shtetit, pas negocimit me të akuzuarin dhe mbrojtësin e tij, kanë lidhë marrëveshjen për pranimin e fajësisë, PP/II.nr.2525/2018 të datës 17.12.2018, me të cilën i akuzuari e ka pranua fajësinë për vepër penale posedim i paautorizuar i narkotikëve substancave psikotrope ose analoge neni 275 par. 1 të KPRK-së, dhe ti shqiptohet dënim me gjobë në shumë prej 400-450 euro, dhe dënim me burg në kohëzgjatje prej 1 viti i cili dënim nuk do te ekzekutohet nëse në periudhë prej dy viteve nuk kryen vepër tjetër penale

Nga këto fakte, Gjykata gjene se negocimi, arritja dhe nënshkrimi i marrëveshjes për pranimin e fajësisë, është bërë konform nenit 233 të KPPK-së.

Duke u bazuar në nenin 450 të KPPRK-së, e obligoi të akuzuarin e lartcekur të paguaj shpenzimet e procedurës penale dhe të paushallit gjyqësor.

Konform nenit 39 par.1,2,3 nën par. 3.1 të Ligjit për kompensim të viktimave të krimit e obligoi të akuzuarin që ti paguaj shpenzimet e viktimave të krimit.

Në kuptim të nenit 62 par.1 dhe 2 pika 2.7 të KPRK-së, ndaj të akuzuarit të lartcekur ka shqiptua dënimin plotësues, konfiskimin e sasisë së substancës narkotike të llojit marihuan në peshë prej 12.5 gram, duke urdhëruar shkatërrimin e sajë pasi që aktgjzkimi të bëhet i formës së prerë.

Nga arsyet e cekura më lartë dhe me zbatimin e nenit 275 par. 1 të KPRK-së të KPPK-së, dhe neneve 233, 247, 248 të KPPK-sëështë vendosur si në dispozitiv të këtij aktgjykimi.

Nga sa u tha më lartë është vendos si në dispozitiv të aktgjykimit.

**NGA GJYKATA THEMELORE NË PEJË**

**-Departamenti i përgjithshëm**

 **P.nr.1024/18, me dt.23.04.2019**

 **Gjyqtari i vetëm gjykues,**

**Sekretarja juridike**, Dr.sc. Murat Hulaj

 Ylberza Gllogjani

**KËSHILLË JURIDIKE:**

Kundër këtij aktgjykimi është e lejuar ankesa

në afat prej 15 ditësh, nga dita e marrjes, Gjykatës

së Apelit në Prishtinë, e nëpërmjet të kësaj gjykate.